ประกาศเลิกใช้กฎอัยการศึกในบางเขตพื้นที่

ประกาศ

ประกาศ
เลิกใช้กฎอัยการศึกในบางเขตพื้นที่[๑]

ภูมิพลอดุลยเดช
ป.ร.

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่ทรงพระราชดำริว่า
ตามที่ได้มีประกาศคณะรักษาความสงบเรียบร้อยแห่งชาติ
ให้ใช้กฎอัยการศึกทั่วราชอาณาจักรเพื่อรักษาความสงบเรียบร้อยให้เกิดขึ้นกับประชาชนทั่วประเทศ
ตั้งแต่วันที่ ๒๓ กุมภาพันธ์ พ.ศ. ๒๕๓๔ เวลา ๑๑.๓๐ นาฬิกา
ซึ่งต่อมาได้มีประกาศเลิกใช้กฎอัยการศึกในบางเขตพื้นที่ ลงวันที่ ๒ พฤษภาคม พ.ศ.
๒๕๓๔ และประกาศพระบรมราชโองการแก้ไขเพิ่มเติมการใช้กฎอัยการศึกในบางเขตพื้นที่
ลงวันที่ ๒๙ ธันวาคม พ.ศ. ๒๕๓๔
ยกเลิกและแก้ไขเพิ่มเติมการใช้กฎอัยการศึกในบางเขตพื้นที่นั้น บัดนี้
สถานการณ์ในบางเขตพื้นที่หมดความจำเป็นที่จะต้องใช้กฎอัยการศึกแล้ว
ประกอบกับได้มีการเปลี่ยนแปลงเขตการปกครองใหม่ สมควรแก้ไขชื่อของท้องที่ที่ยังคงประกาศใช้กฎอัยการศึกอยู่ให้ถูกต้อง

อาศัยอำนาจตามความในมาตรา ๒๒๒
ของรัฐธรรมนูญแห่งราชอาณาจักรไทย และมาตรา ๕ แห่งพระราชบัญญัติกฎอัยการศึก
พระพุทธศักราช ๒๔๕๗ จึงมีพระบรมราชโองการโปรดเกล้าฯ
ให้เลิกใช้กฎอัยการศึกในบางเขตพื้นที่และคงใช้กฎอัยการศึกในบางเขตพื้นที่ ดังต่อไปนี้

ข้อ ๑ 
ให้เลิกใช้กฎอัยการศึกในเขตพื้นที่ตามที่กำหนดไว้ในข้อ ๒
แห่งประกาศเลิกใช้กฎอัยการศึกในบางเขตพื้นที่ ลงวันที่ ๒ พฤษภาคม พ.ศ. ๒๕๓๔
ซึ่งแก้ไขเพิ่มเติมโดยประกาศพระบรมราชโองการแก้ไขเพิ่มเติมการใช้กฎอัยการศึกในบางเขตพื้นที่
ลงวันที่ ๒๙ ธันวาคม พ.ศ. ๒๕๓๔ นอกจากเขตพื้นที่ตามที่กำหนดไว้ในข้อ ๒

ข้อ ๒  ให้คงใช้กฎอัยการศึกต่อไปในเขตพื้นที่
ดังต่อไปนี้
(๑) จังหวัดกาญจนบุรี เฉพาะอำเภอทองผาภูมิ
อำเภอไทรโยค อำเภอศรีสวัสดิ์ อำเภอสังขละบุรี และตำบลบ้านเก่า อำเภอเมืองกาญจนบุรี
(๒) จังหวัดจันทบุรี เฉพาะอำเภอโป่งน้ำร้อน
และอำเภอสอยดาว
(๓) จังหวัดเชียงราย เฉพาะอำเภอขุนตาล
อำเภอเชียงของ อำเภอเชียงแสน อำเภอเทิง อำเภอแม่ฟ้าหลวง อำเภอแม่สาย
และอำเภอเวียงแก่น
(๔) จังหวัดเชียงใหม่ เฉพาะอำเภอเชียงดาว
อำเภอไชยปราการ อำเภอฝาง อำเภอแม่อาย และอำเภอเวียงแหง
(๕) จังหวัดตราด เฉพาะอำเภอเมืองตราด
อำเภอคลองใหญ่ อำเภอบ่อไร่ กิ่งอำเภอเกาะกูด อำเภอแหลมงอบ และกิ่งอำเภอเกาะช้าง
อำเภอแหลมงอบ
(๖) จังหวัดตาก เฉพาะอำเภอท่าสองยาง อำเภอพบพระ
อำเภอแม่ระมาด อำเภอแม่สอด และอำเภออุ้มผาง
(๗) จังหวัดนราธิวาส เฉพาะอำเภอจะแนะ
อำเภอเจาะไอร้อง อำเภอระแงะ อำเภอแว้ง อำเภอศรีสาคร และอำเภอสุคิริน
(๘) จังหวัดน่าน เฉพาะอำเภอเฉลิมพระเกียรติ
อำเภอทุ่งช้าง อำเภอนาน้อย อำเภอนาหมื่น อำเภอบ่อเกลือ อำเภอแม่จริม อำเภอเวียงสา
อำเภอสองแคว และอำเภอสันติสุข
(๙) จังหวัดบุรีรัมย์ เฉพาะอำเภอโนนดินแดง
อำเภอบ้านกรวด อำเภอละหานทราย และตำบลถาวรและตำบลยายแย้มวัฒนา
อำเภอเฉลิมพระเกียรติ
(๑๐) จังหวัดพะเยา เฉพาะอำเภอเชียงคำ
และกิ่งอำเภอภูซาง อำเภอเชียงคำ
(๑๑) จังหวัดพิษณุโลก เฉพาะอำเภอชาติตระการ
(๑๒) จังหวัดแม่ฮ่องสอน ทุกอำเภอ
(๑๓) จังหวัดยะลา
เฉพาะอำเภอกาบัง อำเภอธารโต อำเภอบันนังสตา อำเภอเบตง
และอำเภอยะหา
(๑๔) จังหวัดเลย เฉพาะอำเภอเชียงคาน
อำเภอด่านซ้าย อำเภอท่าลี่ อำเภอนาแห้ว และอำเภอภูเรือ
(๑๕) จังหวัดศรีสะเกษ เฉพาะอำเภอกันทรลักษ์
อำเภอขุขันธ์ อำเภอขุนหาญ อำเภอเบญจลักษ์ และอำเภอภูสิงห์
(๑๖) จังหวัดสงขลา เฉพาะอำเภอนาทวี อำเภอสะเดา และอำเภอสะบ้าย้อย
(๑๗) จังหวัดสระแก้ว เฉพาะอำเภอคลองหาด
อำเภอตาพระยา อำเภอวังน้ำเย็น อำเภอวัฒนานคร อำเภออรัญประเทศ กิ่งอำเภอโคกสูง
อำเภอตาพระยา และกิ่งอำเภอวังสมบูรณ์ อำเภอวังน้ำเย็น
(๑๘) จังหวัดสุรินทร์ เฉพาะอำเภอบัวเชด
อำเภอกาบเชิง อำเภอสังขะ กิ่งอำเภอพนมดงรัก อำเภอกาบเชิง และกิ่งอำเภอศรีณรงค์
อำเภอสังขะ
(๑๙) จังหวัดอุตรดิตถ์ เฉพาะอำเภอน้ำปาด
และอำเภอบ้านโคก
(๒๐) จังหวัดอุบลราชธานี เฉพาะอำเภอน้ำยืน
และกิ่งอำเภอน้ำขุ่น อำเภอน้ำยืน

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๓ พฤศจิกายน พุทธศักราช ๒๕๔๑
เป็นปีที่ ๕๓ ในรัชกาลปัจจุบัน

ผู้รับสนองพระบรมราชโองการ
ชวน  หลีกภัย
นายกรัฐมนตรี

สุกัญญา/ผู้จัดทำ
๘
เมษายน ๒๕๕๓
นฤดล/ตรวจ
๑๕ พฤศจิกายน ๒๕๕๓

[๑] ราชกิจจานุเบกษา เล่ม ๑๑๕/ตอนพิเศษ ๑๑๓ ง/หน้า ๑/๒๕
พฤศจิกายน ๒๕๔๑